Kabyle.com: Azul a massa,Ussan-a i d-tessufɣeḍ ar tezrigin « IMRU » yiwen n wungal. Γef wacu i d-yettmeslay?
Chabha BEN GANA: Taqsiḍt mačči ɣef yiwen n uwudam i tebna, mačči yiwet n teqsḍt i yettezzin, maca eerḍeɣ ad tent-cuddeɣ ad tent-sdukleɣ di yiwet n teqsiḍt ɣezzifen. Ɛeddeɣ-d si tmetti taqburt ar tmetti ideg-i nettidir tura; si taqsiḍt n Muḥend Arezqi d gma-s Ɛmer ɣer teqsiḍt n sin yilmezyen :Asirem d Tlelli. Meslayeɣ-d ɣef kra n tlufa i bnettidir tura ama ɣef tamuɣli n tmetti ɣer tmeṭṭut tilellit , d tmuɣli n tmeṭṭut ɣer tlelli.
Aniwi id imyura i tḥemleḍ?
Ddeqs n yimura ama d wid yettarun s-tefransist ama d wid yettarun s teqbaylit. Ungal amenzu i yi-skecmen ɣer wennar n tɣuri ɣer wennar n tsekla d mmi-s n ugellil n MUlud Feren. Llan yimura nniḍen am Tawes Ɛmruc, albert camus, Yasmina Xedra… ma yella s teqbaylit d Ɛmer Mezdad d wid yuran di tallit-nni n 80/90 ar 2000 am Racid Ɛellic, Salem zinya. Si 2000 ar tura tella lynda kudac, Ḥusin luni, Murad Irnaten….
Kemm gar sin yimennuɣen : winn n tmeṭṭut mgal timetti d win n meɣnast yettarun s tutlayt taqbaylit. Dacu ad tiniḍ ɣaf aya?
ɣef wakken ttwaliɣ tura amennuɣ n tmettut ibeddel ma yella zik teqqar » fket-iyi izarfan-iw, fket-iyi tilelli » tura teqqim kan acu n wudem ara d-tefk i tlelli-agi, anda tezmer, d wacu-tezmer ad taweḍ s yizarfan-agi, anda tewweḍ d wacu iwumi tessaweḍ tmettut taqbaylit n tura.
Ula d amennuɣ n tmaziɣt ibeddel naɣ yewwi abrid nniḍen. Tura tamaziɣt nnaɣ, tekcem ɣer yiɣarbazen d tesdawiyin, tuɣal d tunsibt, d lawan ad nbegges ad nuɣal ɣer umennuɣ s wudem nniḍen s umennuɣ n tira d tikta, d leqdic ara tt-yesselḥun ɣer sdat.
Ula d tilawin ttarunt ɣef temsal nniḍen, macci imi d tameṭṭut kan ilaq ad taru ɣef tmeṭṭut.
Dacu id isefaṛen-inem ar sdat?
Seiɣ amud n yisefra ara d yefɣen ɣer sdat, d wungal wis sin i bdiɣ yakan s tira.
Awal n taggara. amek tettwaliḍ taskla taqbaylit ?
Ttwaliɣ, tetteddu ɣer sdat, ddeqs n wungalen d tullisin i d-yefɣen deg yiseggasen-agi ineggura zaden.
Ula d tamedyazt, atas n yimedyazen i yuklanen ad twasnen, ttarun akken iwata, Yerna wiin amaynut ama di tameghrut ama deg yisental.
Tadiwennit sɣuṛ: AMAR BENHAMOUCHE
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn